Diari Oficial de la Generalitat Valenciana


Sumari del DOGV 7294, del 12-06-2014 (2014/4886)

Convocatòria i bases per a cobrir en propietat una plaça de personal funcionari de carrera, administrativa d'administració general, grup C, subgrup C1, pel torn de promoció interna.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   7294

Data del DOGV
:   12-06-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/4886


Data del document
:   27-05-2014

Organisme emissor
:   Ajuntament de Novetlè

Tipus de document
:   Anunci

Anàlisi jurídica

 Descriptors 

:   * Novetlè
    * concurs administratiu

Convocatòria i bases per a cobrir en propietat una plaça de personal funcionari de carrera, administrativa d'administració general, grup C, subgrup C1, pel torn de promoció interna. [2014/4886]  
De conformitat amb l'oferta d'ocupació pública per a l'any 2014, aprovada en temps i forma i publicada en el Diari Oficial de la Comunitat Valenciana número 7226, de data 4 de març de 2014, i en el Butlletí Oficial de la Província de València número 57, de 8 de març de 2014, i d'acord amb les bases aprovades mitjançant la resolució d'esta alcaldia de data 25 d'abril de 2014, es convoca el procés selectiu següent, d'acord amb les bases que es transcriuen a continuació.  
  
  
Bases que regixen el procés selectiu per a cobrir en propietat, per mitjà del sistema de concurs oposició, una plaça de personal funcionari de carrera, administrativa d'administració general (grup C, subgrup C1), a temps complet, pel torn de promoció interna, corresponent a l'oferta d'ocupació pública de l'any 2014 de l'Ajuntament de Novetlè  
  
Primera. Objecte de la convocatòria  
Estes bases tenen per objecte regir el procés selectiu per a la provisió en propietat, per mitjà del sistema de concurs oposició, pel torn de promoció interna, d'una plaça de personal funcionari de carrera, administrativa d'administració general, grup C, subgrup C1, a temps complet, vacant en la plantilla d'esta corporació local i allistada en l'oferta pública d'ocupació de l'any 2014.  
La plaça té el detall següent:  
Denominació: administrativa de gestió d'administració general.  
Grup: C. Subgrup: C1.  
Escala: administració general.  
Subescala: general.  
Complement de destinació: nivell 18.  
Nombre de vacants: una.  
  
Segona. Requisits exigits  
Per a ser admesos a la realització de les proves selectives, els aspirants han de tindre els requisits següents:  
a) Ser funcionari de carrera de l'Ajuntament de Novetlè, ocupar una plaça integrada en l'escala d'administració general, subescala administrativa, grup de classificació C, subgrup C2, dels previstos en l'article 76 de la Llei 7/2007, de 12 d'abril, de l'Estatut Bàsic de l'Empleat Públic, amb una antiguitat mínima de dos anys com a funcionari de carrera en situació de servici actiu.  
b) Tindre la capacitat funcional per a l'exercici de les tasques.  
c) Tindre el títol de Batxiller Superior, de Formació Professional de Segon Grau, branca Administrativa, universitari oficial de grau, diplomat universitari, enginyer tècnic o arquitecte tècnic. L'equivalència o homologació de títols s'ha d'acreditar per mitjà d'un certificat expedit per l'Administració educativa.  
d) No haver sigut separat del servici per un expedient disciplinari o inhabilitat en els termes que establix l'article 56.1.d de la Llei 7/2007, de 12 d'abril, de l'Estatut Bàsic de l'Empleat Públic.  
Els requisits exigits els han de tindre les persones interessades en la data en què acaba el termini de presentació d'instàncies, i els han de mantindre durant tot el procés selectiu fins al moment de la presa de possessió.  
Els aspirants minusvàlids han de presentar un certificat de la Conselleria de Treball i Seguretat Social, o de l'òrgan competent d'altres comunitats autònomes o de l'Administració de l'Estat, que acredite esta condició, així com la seua capacitat per a exercir les tasques corresponents a la plaça objecte de la convocatòria.  
El tribunal establirà, per a les persones amb discapacitat que ho sol·liciten, les adaptacions possibles de temps i mitjans per a la realització de les proves. Per a això, les persones interessades han de presentar la petició corresponent en la sol·licitud de participació en la convocatòria.  
  
  
Tercera. Forma i termini de presentació d'instàncies  
Les persones interessades tenen a la seua disposició el model normalitzat de sol·licitud, que es facilita en la Secretaria General, d'acord amb el model de l'annex III.  
En la instància, les persones interessades han de manifestar que tenen tots els requisits que establix la base segona i que es comprometen a prestar el jurament o promesa preceptiu d'acord amb el Reial Decret 707/1979, de 5 d'abril.  
Les instàncies es presenten en el Registre General d'este ajuntament o a través de qualsevol mitjà previst en la normativa que regula el procediment administratiu. El termini de presentació d'instàncies és de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado.  
  
Amb la instància, s'han de presentar els documents següents:  
- Una fotocòpia del DNI.  
- Una fotocòpia de la titulació exigida.  
- La documentació que acredite els mèrits que cal tindre en compte en la fase de concurs. Se n'ha de presentar una fotocòpia i els documents originals per a confrontar-los. No s'admeten, en cap cas, els al·legats ni els obtinguts després de l'acabament del termini de presentació d'instàncies.  
- El justificant del pagament de dret d'examen, que ascendix a la quantitat de 10 euros, i que s'ha d'ingressar en el compte municipal que este ajuntament té en Caixa Ontinyent, número ES02 2611 0455 01 8577431445. El fet de no pagar els drets d'examen, o de no acreditar-ho en el moment de presentar la sol·licitud, dóna lloc a l'exclusió de l'aspirant del procés selectiu.  
Els anuncis successius derivats d'esta convocatòria, excepte la llista provisional i la definitiva de persones admeses i excloses, que es publiquen en el Diari Oficial de la Comunitat Valenciana, es publicaran en el tauler d'anuncis de l'ajuntament.  
  
Quarta. Admissió d'aspirants  
En acabar el termini de presentació d'instàncies, l'alcalde o, per delegació, el regidor competent dictarà una resolució, en el termini d'un mes, que s'ha de publicar en el tauler d'anuncis de l'ajuntament i en el Diari Oficial de la Comunitat Valenciana, en què aprovarà la llista provisional de persones admeses i excloses i establirà un termini de 10 dies hàbils per a reclamacions. Les reclamacions són acceptades o rebutjades en la resolució que aprove la llista definitiva, que es farà pública, també, en el tauler d'anuncis de l'ajuntament i en el Diari Oficial de la Comunitat Valenciana.  
Així mateix, s'anunciarà el dia, l'hora i el lloc en què hauran de fer-se totes les proves en el tauler d'edictes de l'ajuntament i en els locals on s'haja celebrat la prova anterior, amb 12 hores, almenys, d'antelació, si es tracta del mateix exercici, o 48 hores, si es tracta d'un de nou.  
  
Per a la realització de les proves s'ha d'acreditar la identitat amb la presentació del DNI, passaport o targeta de residència comunitària original.  
  
Quinta. Òrgan de selecció  
D'acord amb el que establix l'article 60 de la Llei 7/2007, de 12 d'abril, de l'Estatut Bàsic de l'Empleat Públic, els òrgans de selecció són col·legiats i la composició s'ha d'ajustar als principis d'imparcialitat i professionalitat dels membres, i es tendirà, així mateix, a la paritat entre dona i home.  
El personal d'elecció o de designació política, els funcionaris interins i el personal eventual no poden formar part dels òrgans de selecció.  
  
La pertinença als òrgans de selecció és sempre a títol individual, no es pot exercir en representació o per compte de ningú.  
  
El tribunal qualificador el constituïxen per:  
- President: el secretari general de la corporació; i suplent, un altre habilitat nacional designat per l'alcaldia.  
- Secretari i tres vocals, titulars i suplents: funcionaris de l'Administració local designats per l'alcaldia, un d'ells proposat per la Generalitat.  
La designació dels membres del tribunal, aprovada per l'alcaldia, ha d'incloure la dels suplents respectius. Tots ells actuen amb veu i vot. La designació s'ha de publicar amb la llista provisional de persones admeses i excloses, en el Diari Oficial de la Comunitat Valenciana i en el tauler d'edictes de la corporació, amb una antelació mínima d'un mes a la celebració de les proves selectives.  
L'abstenció i recusació dels membres del tribunal es fa d'acord amb els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tots els membres del tribunal han de tindre una titulació igual o superior a la que s'exigix en la convocatòria i han de pertànyer al mateix grup o un de superior.  
L'exigència de professionalització dels membres dels òrgans de selecció es configura com un mandat bàsic en la normativa; per tant, si, dins de l'esfera de l'Administració pública que fa la convocatòria, no es disposa de personal suficient que tinga eixe perfil, resulta necessari acudir a la col·laboració o cooperació interadministrativa.  
  
Els dubtes o reclamacions que s'originen sobre la interpretació de l'aplicació de les bases de la convocatòria, així com el que haja de fer-se en els casos no previstos, els resol el tribunal, per majoria.  
  
  
Sexta. Començament i desplegament de les proves  
La data, l'hora i el lloc del començament de les proves s'han d'anunciar en la publicació de la resolució per la qual es nomene els membres del tribunal qualificador i s'aprove la llista definitiva d'aspirants admesos i exclosos. La resta d'exercicis s'anunciaran només en el tauler d'anuncis de l'ajuntament. Basta esta publicació 12 hores abans del començament, si es tracta del mateix exercici, o 48 hores si es tracta d'un de nou.  
L'orde d'actuació dels aspirants, en totes les proves selectives de la convocatòria, i en particular per als exercicis que no puguen fer-se conjuntament, és el de les proves selectives d'ingrés en les administracions públiques valencianes per a 2014. En el cas que no s'haja dictat la resolució que l'establix, cal ajustar-se a l'última que s'haja publicat.  
  
Els aspirants hauran d'observar les instruccions dels membres del tribunal o del personal ajudant o assessor durant la celebració de les proves, per tal que es facen adequadament. Qualsevol alteració en el desplegament normal de les proves per part d'algun aspirant, ha de quedar reflectida en l'acta. Es permetrà a l'aspirant continuar l'exercici condicionalment, fins que el tribunal no resolga sobre l'incident.  
  
Abans de l'inici de l'exercici i sempre que s'estime convenient mentres es fa, els membres del tribunal, els ajudants o assessors poden comprovar la identitat dels aspirants.  
Els aspirants han de ser convocats en una crida única, i perden el seu dret si es presenten en els llocs de celebració quan ja s'hagen iniciat les proves o per no assistir-hi, encara que siga per una causa justificada. Si es tracta de proves orals o d'altres d'individuals i successives, el tribunal pot apreciar les causes al·legades i admetre l'aspirant, sempre que no haja acabat la prova i l'admissió no menyscabe el principi d'igualtat amb la resta de persones.  
  
Totes les proves es poden fer indistintament en valencià o en castellà, a elecció de l'aspirant.  
Per a les persones amb minusvalidesa que ho sol·liciten, s'han d'establir les adaptacions possibles de temps i mitjans que permeten fer adequadament les proves.  
El tribunal, excepte si hi ha una raó que justifique el contrari, ha de tractar de garantir que els exercicis siguen corregits sense conéixer la identitat de l'aspirant.  
  
Sèptima. Exercicis i qualificació  
Primer exercici: obligatori i eliminatori.  
Qüestionari obligatori i eliminatori.  
Consistix a contestar correctament per escrit un qüestionari d'un mínim de 50 preguntes i un màxim de 75, amb quatre respostes alternatives, una d'elles certa, en un temps màxim d'1 hora i 30 minuts, sobre els temes allistats en l'annex I. Per a la correcció d'esta prova es tenen en compte, en tots els casos, les respostes errònies.  
La qualificació d'este exercici és de 0 a 10 punts. S'ha d'obtindre una qualificació de 5 punts per a superar-lo.  
Segon exercici: obligatori i eliminatori.  
Consistix en el desplegament per escrit d'un tema a triar entre dos del temari del annex II, per un temps màxim de dos hores.  
Este exercici es valora amb un màxim de 10 punts. És imprescindible aconseguir 5 punts per a superar-lo.  
El tribunal pot determinar que l'aspirant llija la prova, i hi ha d'apreciar, fonamentalment, la claredat d'idees i la qualitat, tant del contingut com de l'expressió escrita.  
Tercer exercici: obligatori i no eliminatori  
Consistix a traduir del valencià al castellà, i viceversa, un text proposat pel tribunal. La duració màxima d'este exercici és de 30 minuts i la qualificació de 0 a 4 punts.  
Qualificació dels exercicis de l'oposició  
S'entén superada la fase d'oposició si els aspirants han superat els exercicis obligatoris i eliminatoris sempre que hagen fet el tercer exercici, amb independència de la puntuació obtinguda en este últim. La qualificació la determina la suma de les puntuacions obtingudes pels aspirants en cada un dels exercicis que integren l'oposició.  
  
  
Octava. Fase de concurs. Valoració de mèrits  
Acabada la fase d'oposició, s'ha de fer la valoració de mèrits dels aspirants que l'hagen superat.  
Només es valoren els mèrits obtinguts, o que l'aspirant estiga en condicions d'obtindre, en la data en què acabe el termini de presentació d'instàncies per a participar en el concurs oposició i que hagen sigut aportats amb la sol·licitud de participació.  
Les dades dels aspirants sobre els servicis prestats en l'Ajuntament de Novetlè i el grau personal consolidat es faciliten d'ofici al tribunal a partir dels expedients personals de les persones interessades. Les persones interessades han d'acreditar les dades que no es troben en l'expedient personal.  
Els mèrits que es valoren són els següents:  
A. Antiguitat i grau personal  
A.1. Antiguitat. Per servicis en actiu en les administracions públiques, a raó de 0,025 punts per cada mes complet de servicis en actiu, fins a un màxim de 5 punts.  
A.2. Grau. El grau personal consolidat pels aspirants es valora de la manera següent:  
- Grau consolidat inferior al del lloc sol·licitat: 0,50 punts.  
- Grau consolidat igual o superior al del lloc sol·licitat: 1,00 punt.  
  
Puntuació màxima de l'apartat A: 6 punts.  
B. Formació  
B.1. Titulació acadèmica. Es valora a raó d'1 punt, amb un màxim de 2 punts, qualsevol titulació acadèmica de nivell igual o superior a l'exigit per a pertànyer al grup de titulació, exclosa la que haja servit per a això.  
B.2. Cursos de formació i perfeccionament. Es valoren els cursos de formació i perfeccionament de duració igual o superior a 15 hores que hagen sigut impartits o cursats per la persona interessada i que hagen sigut convocats o homologats per instituts o escoles oficials de formació de funcionaris i personal al servici de l'Administració, fins a un màxim de 3 punts, d'acord amb l'escala següent:  
- De 15 a 24 hores de duració: 0,10 punts per curs.  
- De 25 a 49 hores de duració: 0,25 punts per curs.  
- De 50 a 74 hores de duració: 0,50 punts per curs.  
- De 75 a 99 hores de duració: 0,75 punts per curs.  
- De 100 o més hores de duració: 1,00 punt per curs.  
No es puntuen en este subapartat ni els cursos de valencià o castellà ni d'altres idiomes, ni els cursos d'una carrera universitària, cursos de doctorat ni els dels instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
B.3. Valencià. El coneixement del valencià es valorarà fins a un màxim d'1 punt. S'acredita amb el certificat expedit o homologat per la Junta Qualificadora de Coneixements de Valencià, d'acord amb l'escala següent:  
Coneixements orals: 0,25 punts.  
Grau elemental: 0,50 punts.  
Grau mitjà: 0,75 punts.  
Grau superior: 1,00 punt.  
La valoració del coneixement del valencià s'efectua puntuant exclusivament el nivell més alt obtingut.  
Puntuació màxima de l'apartat B: 6 punts.  
C. Mèrits específics  
C.1. Cursos de formació, rebuts o impartits, sobre matèries relacionades amb el contingut del temari, organitzats per centres oficials de formació, col·legis professionals, universitats, etc., que es valoren fins a un màxim de 2 punts, d'acord amb l'escala següent:  
  
A. De 15 a 24 hores de duració: 0,15 punts per curs.  
B. De 25 a 49 hores de duració: 0,30 punts per curs.  
C. De 50 a 74 hores de duració: 0,45 punts per curs.  
D. De 75 a 99 hores de duració: 0,60 punts per curs.  
E. De 100 o més hores de duració: 0,75 punts per curs.  
C.2. Experiència en l'exercici de llocs de responsabilitat igual o semblant en l'àrea de gestió de l'administració general, fins a un màxim d'1 punt, a raó de 0,10 punts per mes complet de servicis.  
  
Puntuació màxima de l'apartat C: 3 punts.  
Puntuació màxima del concurs: 15 punts.  
  
Novena. Qualificació del concurs oposició  
La qualificació final del concurs oposició la termina la suma de les puntuacions obtingudes en cada una de les fases. Es considera aprovat, entre els aspirants que hagen superat les proves, el o la que haja obtingut la puntuació major.  
El tribunal ha d'elevar la llista ordenada d'aspirants que han superat el procés selectiu a l'alcaldia presidència, amb l'acta de l'última sessió, i ha de formular una proposta de nomenament de l'aspirant que ocupe el primer lloc.  
En el cas d'empat entre aspirants en la qualificació, el tribunal ha d'aplicar les regles següents:  
- En primer lloc es fa la proposta de nomenament de l'aspirant que haja obtingut la millor puntuació en l'exercici pràctic.  
- Si persistix l'empat, el tribunal ha de formular la proposta de nomenament a favor de l'aspirant que haja obtingut millor puntuació en l'exercici teòric.  
- Si encara continua l'empat, es proposarà el nomenament de l'aspirant de major edat.  
  
Deu. Presentació de documents  
L'aspirant proposat pel tribunal ha de presentar, en el termini de 20 dies hàbils des que es faça pública la llista de persones aprovades, els documents que acrediten les condicions de capacitat i els requisits exigits en la convocatòria, com ara:  
- L'original i la fotocòpia del DNI o la fotocòpia confrontada.  
  
- L'original i la fotocòpia del títol acadèmic exigit en estes bases o la fotocòpia confrontada.  
- La declaració de no haver sigut separat per mitjà de cap expedient disciplinari de qualsevol de les administracions o de qualsevol ocupació pública, així com de no trobar-se incapacitat ni inhabilitat penalment per a l'exercici de les funcions públiques, segons el model que es facilita en la Secretaria General, l'annex III.  
Els opositors que, en el termini indicat, no presenten els documents exigits per estes bases, no poden ser nomenats funcionaris i les seues actuacions quedaran invalidades, amb la subsegüent nul·litat dels actes del tribunal, sense perjuí de la responsabilitat en què poden incórrer per falsedat en la instància. Si es dóna este cas, s'ha de nomenar el següent aspirant de la llista d'aprovats, per orde de puntuació, després d'acreditar la documentació que exigixen estes bases.  
  
En l'acte de la presa de possessió, el funcionari o la funcionària nomenat ha de prestar jurament o promesa de conformitat amb la fórmula prevista en el Reial Decret 707/1979, de 5 d'abril.  
El nomenament s'ha de publicar en el Diari Oficial de la Comunitat Valenciana.  
  
Onze. Recursos  
Estes bases i la convocatòria es poden impugnar, d'acord amb el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra la convocatòria i les bases, que esgoten la via administrativa, hi poden interposar les persones interessades un recurs de reposició, en el termini d'un mes, davant de l'alcaldia, previ al contenciós administratiu, en el termini de dos mesos davant del jutjat contenciós administratiu, a partir de l'endemà de la publicació, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'opta per interposar el recurs de reposició potestatiu, no pot interposar-s'hi cap recurs contenciós administratiu fins que el de reposició no siga resolt expressament o se n'haja produït la desestimació per silenci. Tot això no impedix que es puga exercir qualsevol altre recurs que s'estime pertinent.  
  
Novetlè, 27 de maig de 2014.- L'alcalde: Joaquín Mateu Vinaches.  
  
  
ANNEX I  
  
1. La Constitució espanyola de 1978. Principis generals.  
2. Els drets i deures fonamentals dels espanyols.  
3. La corona. El poder legislatiu.  
4. El Govern i l'Administració de l'Estat.  
5. El poder judicial.  
6. L'organització territorial de l'Estat. Els estatuts d'autonomia: significat.  
7. L'Administració pública en l'ordenament espanyol. Administració de l'Estat. Administracions autonòmiques. Administració local. Administració institucional i corporativa.  
8. Els principis d'actuació de les administracions públiques: eficàcia, jerarquia, descentralització, desconcentració i ordenament.  
9. El sotmetiment de l'Administració a la llei i el dret. Fonts del dret públic.  
10. L'administrat. Col·laboració i participació dels ciutadans en les funcions administratives.  
11. L'acte administratiu. Principis generals del procediment administratiu.  
12. Les fases del procediment administratiu general.  
13. Les formes de l'acció administrativa: foment. Policia. Servici públic.  
14. El domini públic. El patrimoni privat de l'Administració.  
15. La responsabilitat de l'Administració.  
16. La Llei 7/2007, de 12 d'abril, de l'Estatut de l'Empleat Públic.  
17. La Llei 27/2013, de 27 de desembre, de Racionalització i Sostenibilitat de l'Administració Local.  
  
  
ANNEX II  
  
1. El règim local espanyol. Principis constitucionals i regulació jurídica.  
2. La província en el règim local. Organització provincial. Competències.  
3. El municipi. El terme municipal. La població. L'empadronament.  
  
4. L'organització municipal. Competències.  
5. Les altres entitats locals. Mancomunitats. Agrupacions. Entitats locals menors.  
6. Les ordenances i el reglament de les entitats locals. Classes. Procediments d'elaboració i aprovació.  
7. Les relacions entre els ens territorials. Autonomia municipal i tutela.  
8. La funció pública i local i la seua organització.  
9. Els drets i deures dels funcionaris públics locals. Drets de sindicació, Seguretat Social.  
10. Els béns de les entitats locals.  
11. Els contractes administratius en l'esfera local. Drets de sindicació, Seguretat Social.  
12. La intervenció administrativa local en l'activitat privada. Procediments de concessió de llicències.  
13. Els procediments administratius locals. El registre d'entrada i eixida de documents.  
14. Els requisits en la presentació de la documentació. Comunicacions i notificacions.  
15. El funcionament dels òrgans col·legials locals. Convocatòria i ordenança del dia. Actes i certificats dels acords.  
16. Les hisendes locals: classificació dels ingressos. Ordenances fiscals.  
17. El règim jurídic de costos públics locals.  
18. Els pressupostos locals.  
19. Informàtica, Word, Excel, bases de dades. Coneixement i pràctica del funcionament.  
  
  
  
ANNEX III  
Sol·licitud d'admissió a les proves selectives per a cobrir en propietat, per mitjà del sistema de concurs oposició, una plaça de personal funcionari de carrera, escala d'administració general; denominació, administratiu d'administració general; grup C, subgrup C1, a temps complet pel torn de promoció interna. Oferta d'ocupació pública de 2014  
  
  
Dades personals  
Nom i cognoms: DNI:  
Adreça: Codi postal: Localitat:  
Adreça electrònica: Telèfon:  
  
Dades de la convocatòria  
BOP núm.: DOCV núm.: BOE núm.:  
Accés:   
 Lliure Promoció interna Persones discapacitades  
Adaptació i motiu de la discapacitat:  
Altres dades específiques de la convocatòria:  
  
Títols acadèmics oficials  
Títol exigit en la convocatòria: Centre d'expedició:  
Altres títols oficials: Centre d'expedició:  
  
SOL·LICITE: ser admés/admesa a les proves selectives a què es referix esta sol·licitud, i DECLARE que són certs les dades que consten, i que tinc les condicions que exigides per a l'ingrés en la funció pública i les indicades especialment en esta convocatòria. Així mateix, em compromet a provar documentalment totes les dades de la sol·licitud i a prestar el jurament o promesa preceptiu, d'acord amb el Reial Decret 707/1979, de 5 d'abril.  
  
(Firma)  
Novetlè, - d- de 2014